钦定古今图书集成/明伦汇编/闺媛典/第005卷 > 《三洲歌〈三曲〉》
## 钦定古今图书集成/明伦汇编/闺媛典/第005卷 > 《三洲歌〈三曲〉》

《唐书·乐志》曰：“《三洲》，商人歌也。” 《古今乐录》曰：“‘《三洲歌》者，商客数游巴陵三江口往还，因共作此歌。其旧辞云：‘啼将别共来’。梁武帝问法云：‘闻法师善解音律，此歌何如’？法云曰：‘应欢会而有别离，《啼将别》’可改为《欢将乐》’。故其歌和云：‘三洲断江口，水从窈窕河。傍流。欢将乐，共来长相思’。”

《送欢板桥湾》，相待三山头。遥见千幅帆，知是逐风流。
风流不暂停，三山隐行舟。愿作比目鱼，随欢千里游。
湘东醽醁酒，广州龙头铛。玉樽金镂碗，与郎双杯行。